08/07/2014 | Administración LocalMunicipal
Boimorto
Acordos adoptados polo Pleno da Corporación en sesión celebrada en data 26/06/2014

O Pleno municipal en sesión ordinaria celebrada en data 26 de xuño de 2014 ACORDOU: A) Aprobar os expedientes de modificación de créditos crédito extraordinario 3/2014 e transferencia de crédito 2/2014 e tramitar os expedientes axustándose os preceptos legais aplicables vixentes, 177 do TRLRFL, e o artigo 38 do RD 500/90, do 20 de abril, considerándose o acordo de aprobación inicial polo Pleno como definitivo de non presentarse reclamacións contra o mesmo, durante o prazo de exposición pública tramitando o mesmo tempo a modificación do anexo de inversións. B) Aprobar as ordenanzas: outorgamento de axudas á creación de emprego, axudas emerxencia social, axudas transporte escolar e axudas á natalidade tramitando estes expedientes ( tamén de derrogación das ordenanzas vixentes có mesmo contido) remitindo Edicto ó Boletín Oficial da Provincia, a fin de que, de conformidade co disposto no artigo 49 da Lei 7/1985, de 2 de abril, se proceda á información pública e audiencia ós interesados durante o prazo de trinta días hábiles, que comenzarán a contarse a partir do seguinte ó da devandita publicación. C) Aprobar a modificación da ordenanza fiscal da taxa do PAI e derrogar toda a normativa vixente que contradiga esta modificación en aplicación do artigo 17 do Texto refundido da lei reguladora das facendas locais Rdlex 2/2004, expoñe-lo expediente a información pública e audiencia ós interesados, previo anuncio no taboleiro de anuncios do Concello e no B. O. P., por un prazo de 30 días, para que poidan presenta-las reclamacións e suxerencias que estimen oportunas. D) Tras proposta da Alcaldía o Pleno acordou: PRIMEIRO.- Crear a Xunta de goberno local que estará presidida por esta Alcaldía e que estará integrada por 2 concelleiros, número non superior a un tercio do número legal de membros da Corporación nomeando como membros da Xunta de Goberno local ós seguintes Concelleiros: D. Chun Gastaka Maynau Dª Mary Patricia Bartle Zarauz En aplicación do artigo 113.3 do Regulamento de organizacion e funcionamento das entidades locais requírese en relación coa xestión do Festival de la Luz a presencia do concelleiro D. José Ignacio Portos Vázquez con voz sen voto nestas sesións o obxeto de informar no relativo a celebración e xestión deste Festival. SEGUNDO.- A Xunta de goberno local terá as seguintes atribucións: A) A asistencia permanente e asesoramento ó Alcalde no exercicio das súas atribucións. B) As atribucións que esta Alcaldía e / ou o Pleno municipal, de forma expresa delegue na mesma mantendo as delegacións feitas pola Alcaldía anterior. TERCEIRO.- Facultar á Alcaldía para todos aqueles actos que sexan precisos para a execución do presente acordo. CUARTO.- En aplicación do artigo 112.3 do RD 2568/1986 de 28 de novembro polo que se aproba o Regulamento de organización funcionamento e réxime xurídico das entidades locais a Xunta de goberno local celebrara sesión ordinaria nos días e horas determinados en decreto da Alcaldía de Boimorto de 2011 do que se deu conta o Pleno. QUINTO.- Que queden derrogados Decretos, acordos, resolucións e calquera outro acto ou norma municipal que se opoña a este acordo así como delegacións de competencias na Xunta de goberno local non acordadas expresamente polos membros da nova Corporación constituida tralas eleccións municipais en maio de 2011. A Alcaldía do Concello en Boimorto en data 12/06/2014 dictou o decreto que a continuación se transcribe literalmente do que se deu conta neste mesmo pleno: Decreto: 180 / 2014 Data decreto: 12/06/2014 Descrición decreto: Nomeamento de Tenentes de Alcalde cambios por renuncia da Alcaldía. DONA ANA LEDO FERNANDEZ ALCALDESA DO CONCELLO DE BOIMORTO (A CORUÑA). polo presente RESOLVO: PRIMEIRO.- Nomear Tenentes de Alcalde pola orde expresada ós seguintes Concelleiros que seran propostos tamén por esta Alcaldía como membros da Xunta de goberno local cuxa creación será proposta ó Pleno: 1º D. Chun Gastaka Maynau 2º Dª Mary Patricia Bartle Zarauz SEGUNDO.- Corresponde ós nomeados, polo mesmo orde, substituirme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo Alcalde. TERCEIRO.- A presente resolución notificarase ós designados persoalmente, publicándose no Boletín Oficial da Provincia e darase conta ó Pleno na primeira sesión que celebre. O que se fai público os efectos oportunos. En Boimorto o 30 de xuño de 2014 A Alcaldesa: Asdo.- Ana Ledo Fernández